তৃণমূলের কর্মসূচিতে ‘শুভেন্দু অধিকারী জিন্দাবাদ’, চাঞ্চল্য নন্দীগ্রামে

সৌম্যজিৎ চট্টোপাধ্যায়, নন্দীগ্রাম: তৃণমূল নেতার (TMC Leader) মুখে প্রকাশ্য মঞ্চে শুভেন্দু অধিকারী (Subhendu Adhikari) জিন্দাবাদ? নন্দীগ্রামের (Nandigram) ঘটনায় চাঞ্চল্য।  ভিডিও ভাইরাল সমাজমাধ্যমে। মুখ ফসকে বলে ফেলে ক্ষমা স্বীকার তৃণমূল নেতা। শুভেন্দুর নুন খেয়েছেন তাই গুণ গাইছেন দাবি বিজেপির (BJP )।

বাংলা ভাষা ও বাঙালি উপর বিজেপির লাগাতার কুৎসা আক্রমণে তৃণমূল সুপ্রিমোর নির্দেশে প্রতিবাদ কর্মসূচি চলছে। সেই রকম এক কর্মসূচিতে বিরুলিয়া অঞ্চল তৃণমূল কংগ্রেসের পক্ষ থেকে।  প্রতিবাদ সভা অনুষ্ঠিত হয় সোমবার বিকেলে। বিরুলিয়া সমবায় সমিতির (Birulia Cooperative Society) নির্বাচনে তৃণমূল কংগ্রেসের মহিলা নেত্রী ও কর্মীদের উপর বিজেপির আক্রমণের প্রতিবাদে অনুষ্ঠানের আয়োজন করা হয়। এই সভা থেকে পঞ্চায়েত সমিতির প্রাক্তন সহ সভাপতি ( ১৫ বছরের) দলের প্রাক্তন সভাপতি (৯ বছরের) বর্তমানে জেলার সম্পাদক মহাদেব বাগ (Mahadev Bagh) বক্তব্য শেষে ‘মমতা বন্দ্যোপাধ্যায় জিন্দাবাদ’, ‘শুভেন্দু অধিকারী জিন্দাবাদ’ (Shuvendu Adhikar Jindabad) বলে ফেলেন।  পরে পাশ থেকে ভুল ধরিয়ে দিতে ‘অভিষেক বন্দ্যোপাধ্যায় জিন্দাবাদ’ বলে বক্তব্য শেষ করে।

আরও পড়ুন-  চাঁদার নামে তোলাবাজি! শমীক ঘনিষ্ঠ বিজেপি নেতার ভিডিও ভাইরাল

এই ভিডিও সমাজ মাধ্যমে ভাইরাল হয়েছে। যা নিয়ে শুরু হয়েছে রাজনৈতিক তরজা। মহাদেব বাগ তিনি দাবি করছেন মুখ ফসকে তিনি বলে ফেলেছেন। তার জন্য তিনি ক্ষমাপ্রার্থী। এই ধরনের ভুল যাতে  না হয় সেজন্য তিনি সচেষ্ট থাকবেন।

তবে ঘটনা নিয়ে মাঠে নেমেছে বিজেপি। বিজেপি নেতা প্রলয় পালের দাবি শুভেন্দু অধিকারীর নুন খেয়েছে মহাদেব বাগ। নন্দীগ্রামের বহু তৃণমূল নেতা শুভেন্দু অধিকারীর গুনগান করে রাতে ঘুমাতে যান।

দেখুন আরও খবর-